
	Comisia pentru buget, finanţe şi bănci

	
	Bucureşti,        

Nr. 22/350/23.09.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  privind aprobarea Ordonanţei de urgenţă a Guvernului nr. 39/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală,  cu care comisia noastră a fost sesizată în fond cu adresa Biroului Permanent nr.PL.x 383 din  23 iunie 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/350/23.09.2010


RAPORT

asupra proiectului de Lege privind aprobarea Ordonanţei de urgenţă a Guvernului

 nr. 39/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală
Cu adresa nr. PLx 383 din 23 iunie 2010, Biroul Permanent conform art.95 şi 115  din Regulamentul Camerei Deputaţilor, republicat, a sesizat, în procedură de urgenţă pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 39/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală.

Prezentul proiect de Lege are ca obiect de reglementare modificarea şi completarea Ordonanţei Guvernului nr. 92/2003 privind Codul de procedură fiscală. Modificările aduse privesc: 
· stabilirea unor noi competenţe Comisiei fiscale centrale, astfel încât să poată emite decizii cu privire la aplicarea unitară a Codului de procedură fiscală şi a legislaţiei subsecvente acestuia;

· întărirea capacităţii funcţiei de control prin reglementarea dreptului organelor de inspecţie fiscală de a stabili obligaţia fiscală prin utilizarea metodelor indirecte de reconstituire a veniturilor sau cheltuielilor, atunci când se constată că evidenţele contabile şi fiscale sau declaraţiile contribuabilului nu reflectă situaţia de fapt fiscală sau acestea nu le sunt puse la dispoziţie;

· revizuirea sistemului de percepere a creanţelor fiscale accesorii, în sensul înlocuirii sistemului majorărilor de întârziere cu unul mai flexibil, bazat pe dobânzi şi penalităţi de întârziere;
· reducerea riscurilor care pot apare în managementul arieratelor prin eliminarea posibilităţii cesionării creanţelor de către ANAF;
· corelarea Codului de procedură fiscală cu ultimile modificări aduse Codului fiscal în domeniul accizelor.
La întocmirea raportului s-au avut în vedere avizele  Consiliului legislativ şi al Comisiei juridice, de disciplină şi imunităţi.
Proiectul de Lege a fost adoptat de Senat în şedinţa din 21 iunie 2010, cu respectarea prevederilor articolului 76 alineatul (2) din Constituţia României, republicată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 33 deputaţi, din totalul de 35 membri ai comisiei.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dudaş Doru – director general în Agenţia Naţională de Administrare Fiscală şi doamna Anghel Tanţi director în Ministerul Finanţelor Publice.
In timpul dezbaterii acestui act normativ s-au formulat, din partea membrilor comisiei, o serie de amendamente. Amendamentele admise sunt prezentate în Anexa 1 iar amendamentele respinse sunt prezentate în Anexa 2 la prezentul raport.
În urma dezbaterii proiectului de Lege privind aprobarea Ordonanţei de urgenţă a Guvernului nr. 39/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală,  în şedinţa din data de 22.09.2010 , comisia , cu majoritate de voturi , a hotărât să propună  Plenului Camerei Deputaţilor  respingerea Ordonanţei de urgenţă a Guvernului nr. 39/2010 pentru modificarea şi completarea Ordonanţei Guvernului nr. 92/2003 privind Codul de procedură fiscală.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

Anexa 1
În timpul dezbaterii, Comisia a adoptat  următoarele amendamente:

	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1. 
	10.Articolul 120 se modifica si va avea urmatorul cuprins:
"ARTICOLUL 120
Dobânzi
(7) Nivelul dobânzii de întârziere este de 0,05% pentru fiecare zi de întârziere si poate fi modificat prin legile bugetare anuale.


	1. Alineatul (7) al articolului 120 se modifică şi va avea următorul cuprins:

(7) Nivelul dobânzii  este de 0,05% pentru fiecare zi de întârziere si poate fi modificat prin legile bugetare anuale.


	Tehnică legislativă

	2. 
	11.Dupa articolul 120 se introduce un nou articol, articolul 1201, cu urmatorul cuprins:
"ARTICOLUL 1201
Penalitati de întârziere
(2) Nivelul penalitatii de întârziere se stabileste astfel:

a) daca stingerea se realizeaza în primele 30 de zile de la scadenta, nu se datoreaza si nu se calculeaza penalitati de întârziere pentru obligatiile fiscale principale stinse;

b) daca stingerea se realizeaza în urmatoarele 60 de zile, nivelul penalitatii de întârziere este de 5% din obligatiile fiscale principale stinse;

c) dupa împlinirea termenului prevazut la lit. b), nivelul penalitatii de întârziere este de 15% din obligatiile fiscale principale ramase nestinse.

(3) Penalitatea de întârziere nu înlatura obligatia de plata a dobânzilor."


	2. Alineatul (2) al articolului 1201 se modifică şi va avea următorul cuprins:
"ARTICOLUL 1201
Penalităţi de întârziere
(2) Nivelul penalităţii de întârziere se stabileşte astfel:

a) dacă stingerea se realizează în primele 30 de zile de la scadentă, nu se datorează şi nu se calculează penalităţi de întârziere pentru obligaţiile fiscale principale stinse;

b) După 30 de zile de la scadenţă şi până la data stingerii obligaţiei, inclusiv, nivelul penalităţii de întârziere este de 0,15% pe zi de întârziere, dar nu mai mult de 15% din obligaţiile fiscale principale neachitate.
	Pentru descurajarea neplăţii în termen a obligaţiilor fiscale.


Anexa 2

În timpul dezbaterii, Comisia a respins  următorul amendament:
	Nr. crt.
	Text Iniţial
	Amendamentul propus şi

 autorul acestuia
	Motivarea 

	1.
	10.Articolul 120 se modifica si va avea urmatorul cuprins:
"ARTICOLUL 120
Dobânzi
(7) Nivelul dobânzii de întârziere este de 0,05% pentru fiecare zi de întârziere si poate fi modificat prin legile bugetare anuale.


	1. Alineatul (7) al articolului 120 se modifică şi va avea următorul cuprins:

(7) Nivelul dobânzii  este de 0,04% pentru fiecare zi de întârziere si poate fi modificat prin legile bugetare anuale.

Autor: domnul Lakatos Petru – deputat UDMR

